Bahasa Melayu Malaysia

Bahasa Melayu Malaysia juga dikenali sebagai Bahasa Malaysia, Bahasa Melayu Piawai atau secara ringkasnya disebut sebagai Bahasa Melayu sahaja ialah bentuk piawaian bahasa Melayu di Malaysia sebagai bahasa rasmi mengikut piawaian yang ditetapkan oleh Dewan Bahasa dan Pustaka Malaysia. Bahasa ini digunakan secara rasmi seperti yang dinyatakan dalam Perkara 152 Perlembagaan Persekutuan Malaysia, yang menyebut bahawa: "Bahasa kebangsaan (Malaysia) ialah bahasa Melayu".Teks PDF oleh Jabatan Pengajian Tinggi, Kementerian Pengajian Tinggi Malaysia-Perkara 152. Bahasa kebangsaan. Bahasa ini juga digunakan di negara Singapura dan Brunei, meskipun piawai yang digunakan berbeda dan tiada piawai tetap di setiap negara, tetapi masih berstatus rasmi di negara-negara tersebut.
Bahasa Melayu Malaysia mempunyai lebih daripada 65-75% perbendaharaan katanya berkognat dengan perbendaharaan kata daripada Bahasa Indonesia dan dituturkan oleh lebih daripada 20-25 juta orang di Malaysia sebagai bahasa sehari-hari dan lingua franca.

 Sejarah 
Pada era kemerdekaan Persekutuan Tanah Melayu, bahasa Melayu telah dijadikan bahasa rasmi bagi persekutuan, di samping bahasa Inggeris boleh digunakan selama 10 tahun, menurut Perlembagaan Persekutuan Tanah Melayu. Pada 1 September 1967, bahasa Melayu diiktiraf sebagai bahasa rasmi negara yang tunggal bagi Persekutuan Malaysia.

Petikan Perlembagaan menyatakan:

 Polemik istilah "Bahasa Malaysia" 
istilah "Bahasa Malaysia" wujud sebagai kependekan bagi "bahasa kebangsaan dalam Malaysia" yang akan menjadi bahasa rasmi secara tunggal bermula 1967. Pada 21 Oktober 1966, Perdana Menteri Tunku Abdul Rahman telah mengusulkan supaya "bahasa kebangsaan" ditukar sebutannya kepada "Bahasa Malaysia". Usul pertukaran sebutan turut disokong beberapa pertubuhan penulis dan kesatuan guru. Walau bagaimanapun, tiada sebarang usaha yang berlaku untuk pemindaan undang-undang terhadap pertukaran sebutan "bahasa kebangsaan" sebagai "Bahasa Malaysia".

Pada 2007, berlaku sedikit kesilapan peringkat kerajaan persekutuan mengenai penggunaan istilah bahasa bagi bahasa rasmi negara sama ada "Bahasa Melayu" atau "Bahasa Malaysia". Ada usaha dilakukan oleh kabinet Malaysia pada 4 Jun 2007 bagi menukarkan penggunaan "Bahasa Melayu" kepada "Bahasa Malaysia" kerana ingin menanamkan semangat perpaduan antara kaum dalam kalangan rakyat walaupun usaha ini tidak membuahkan hasil ketara.https://www.bharian.com.my/kolumnis/2015/12/109757/kaum-cina-wajib-kuasai-bahasa-melayuhttps://www.utusan.com.my/rencana/2020/09/cakap-melayu-pun-masih-pelat/https://www.kosmo.com.my/2020/11/28/tidak-fasih-bahasa-melayu-memalukan/ Kabinet mengarahkan semua kementerian, universiti dan pusat pengajian tinggi supaya memaklumkan jawatan serta agensi berkaitan bagi mengguna istilah "Bahasa Malaysia" dalam surat-menyurat, notis dan dokumen. Namun perkara itu sebenarnya sukar untuk dilaksanakan secara menyeluruh kerana perkara 152 perlembagaan Malaysia jelas mengatakan bahasa rasmi negara ialah bahasa Melayu bukannya bahasa Malaysia.

Pada tahun 2022, isu nama bahasa rasmi mendapat kritik keras daripada Indonesia sebab hasrat Perdana Menteri Malaysia, Ismail Sabri Yaakob yang bercita-cita hendak menjadikan bahasa Melayu sebagai bahasa rasmi kedua dan lingua franca ASEAN.https://www.hmetro.com.my/mutakhir/2019/04/443334/bahasa-melayu-boleh-jadi-bahasa-kedua-dalam-aseanhttps://www.bharian.com.my/berita/nasional/2022/04/941497/sokongan-indonesia-tingkat-peluang-bahasa-melayu-sebagai-bahasa-rasmi Cadangan ini mendapat cabaran keras daripada Menteri Pendidikan Indonesia, Nadiem Makarim yang menyatakan Bahasa Indonesia ialah lebih layak sebagai lingua franca ASEAN kerana mempunyai perbendaharaan kata yang lebih besar dan menyerap lebih banyak kata dari bahasa lain, baik bahasa-bahasa tempatan dan luar negara.https://www.bharian.com.my/dunia/asean/2022/04/942658/menteri-indonesia-tolak-bahasa-melayu-jadi-bahasa-rasmi-kedua-aseanhttps://www.sinarharian.com.my/article/196438/GLOBAL/Menteri-Indonesia-tolak-cadangan-bahasa-Melayu-bahasa-rasmi-kedua-ASEANhttps://www.utusan.com.my/luar-negara/2022/04/menteri-indonesia-bantah-bahasa-melayu-dijadikan-bahasa-asean/https://www.bharian.com.my/berita/nasional/2022/04/948112/bantah-bahasa-melayu-jadi-bahasa-kedua-asean-bersifat-politik. Menurut Kamaruddin Mohd Said, "selagi Malaysia berkeras menamakan bahasa rasmi negara adalah bahasa Melayu dan bukannya bahasa Malaysia selagi itu Indonesia tidak akan henti-hentinya mencabar kita"https://www.bharian.com.my/berita/nasional/2022/04/948219/guna-bahasa-melayu-supra-untuk-bahasa-rasmi-kedua-asean. Perbincangan ini sekaligus menjejaskan status nama bahasa rasmi Malaysia yang jelas menyebut bahasa Melayu.https://www.bharian.com.my/amp/berita/nasional/2022/05/958132/sejarah-bahasa-melayu-akan-lenyap-jika-diganti-nama-lainhttps://www.bharian.com.my/amp/berita/nasional/2022/04/942682/pada-asasnya-bahasa-indonesia-adalah-bahasa-melayu

 Kaedah menulis 

Sebagai pewaris langsung daripada bahasa Melayu klasik dan bahasa Melayu kuno, penulisan aksara bahasa Melayu Malaysia telah mengalami beberapa perubahan dan mengguna beberapa jenis sistem tulisan yang saling berganti. Sistem yang pertama dipakai ialah tulisan Pallava yang berasal dari India Selatan. Berdasarkan bukti bertulis pada batu bersurat Terengganu dan penyebaran dakwah agama Islam, penggunaan sistem tulisan Jawi telah berkembang di negeri-negeri Melayu seawal abad ke-12. Pada penghujung abad ke-19, disebabkan penjajahan Inggeris sistem tulisan Rumi mula diguna dalam penulisan bahasa Melayu.

Dalam zaman pasca-moden, Bahasa Melayu Malaysia biasanya ditulis dalam tulisan Rumi dan tulisan Jawi. Tulisan Rumi merupakan sistem penulisan rasmi Bahasa Melayu Malaysia di pelbagai negeri Persekutuan seperti yang termaktub dalam Perlembagaan Malaysia. Penggunaan Tulisan Jawi dirasmikan di negeri seperti Kedah, Kelantan, Pahang dan Terengganu. Tulisan ini diguna bagi menunjukan pelbagai arah tempat, nama pejabat, papan pemasaran dan pelajaran yang wajib dikuasai bagi SPM. 

Pada awal zaman kemerdekaan, bahasa Melayu Malaysia ditulis mengguna Ejaan Za'ba. Namun kemudian ejaan rumi bahasa Melayu beralih kepada sistem Ejaan Rumi Baharu Bahasa Melayu bermula 16 Ogos 1972 dengan pengisytiharannya oleh Perdana Menteri Malaysia Tun Abdul Razak dan Presiden Indonesia Suharto secara bersama. Dengan persetujuan ini, bahasa Melayu Malaysia dan bahasa Indonesia menggunakan sistem ejaan yang sama untuk sistem tulisan rumi bagi kedua-dua bahasa tersebut.

Skop penggunaan
Bahasa Melayu dijadikan bahasa rasmi tunggal Persekutuan dan negeri-negeri di Semenanjung Malaysia pada 1967. Manakala di Sabah dan Sarawak, bahasa Melayu diiktiraf sebagai bahasa rasmi di samping bahasa Inggeris.

 Pengaruh bahasa asing dalam bahasa Melayu 

Sejak zaman kuno, Bahasa Melayu Malaysia telah lama banyak menyerap pengaruh bahasa-bahasa asing seperti Sanskrit, Cina, Inggeris, Portugis, Tamil, Arab dan lain-lain. 

 Pengaruh Portugis 
Terdapat 131 perkataan yang berasal daripada bahasa Portugis. Beberapa contoh perkataan Portugis yang diserap dalam bahasa Melayu ialah:

Bahasa PortugisBahasa Melayu
ArmárioAlmari
BolaBola
CamisaKemeja
DadoDadu

GarfoGarpu
IgrejaGereja
LimãoLimau
ManteigaMentega
DomingoMinggu
PadrePaderi

ToalhaTuala
JanelaJendela
EscolaSekolah
SabadoSabtu
SabãoSabun
SapatoSepatu

 Pengaruh Cina 
Bahasa CinaAksara CinaBahasa Melayutāu-hū豆腐Tauhumi面Mikóe-tiâu粿条Kuetiaubí-hún米粉Bihunsîn-chháu仙草Cincauchap-chhài杂菜Capcaidím sām点心Dim sumchi̍u-kóe炸粿Cakoitê茶Tehtāu-ge豆芽Taugetāu-chiù豆酱Taucupô-piáⁿ薄饼Popiakê-chiap酱油Kicapmī-suàn面线Misoasù-hún粉丝Suhuntāu-kua豆干Taukualài-chi荔枝Laiciliông-gán龙眼Longanbah-kut-tê肉骨茶Bak kut tehbah-chàng肉粽Bakcangthâu-ke头家Taukesamseng三牲Samsengthô͘-peh-kong土地公Topekongsiâⁿ-phoà算盘Sempoatêng-liong灯笼Tanglungpīng-pāng qiú乒乓球Pingpongsàam-fú衫裤Samfuchèuhng-sàam长衫Ceongsamchá wǎn茶碗Cawankòe-kóe粿粿Kuihchhá-kóe-tiâu炒粿条Kuetiau gorengbah-pau肉包Bakpaubē-chhia马车Becachông船Jongshān bǎn舢板Sampan

 Ragam tidak formal di Malaysia 
Zaman kontemporari telah memperlihatkan perkembangan perbendaharaan kata secara tidak formal dalam Bahasa Melayu Malaysia, terbentuk daripada pengubahsuaian terhadap perkataan-perkataan bersumber daripada Bahasa Melayu Piawai atau bahasa-bahasa lain, sering digunakan terutamanya di kalangan masyarakat bandar, yang mungkin sukar difahami di kalangan generasi terdahulu.Ekoran hal tersebut, wujudnya tiga jenis ragam bahasa tidak formal pada bahasa Melayu Malaysia, iaitu: bahasa basahan, bahasa pasar dan bahasa rojak. Berikut merupakan perbandingan ragam-ragam bahasa tersebut:

 Ragam bahasa Contoh ayat  Bentuk dan sebutan bahasa baku  Tahukah encik biasanya berapa harga kain ini dijual? Empat belas ringgit untuk satu meter, memang mahal. Lebih baik encik beli kain ini dengan saya, harga pun baru sepuluh ringgit sahaja, lebih murah di kedai ini!  Sebutan bahasa Johor-Riau dan sebutan bahasa Melayu tetapi bentuk penulisan ikut contoh baku  Tahukah encik biasanye berape harge kain ini dijual? Empat belas ringgit untuk satu mite, memang mahal. Lebih baik encik beli kain ini dengan Saye, harga pun baru sepuluh ringgit sahaje, lebih murah di kedai ini! Bentuk dan sebutan bahasa basahan (loghat dan dialek umum Johor-Riau yang digunakan di Johor, Melaka, Selangor, sebahagian daerah Pahang dan sebahagian daerah Perak)  Encik tahu tak biasenye harge kain ni berape? Empat belas semite, mahal tau... Baik beli dengan saye, harge pun baru sepuloh ringgit je, kat sini lagi murah!  Bentuk dan sebutan bahasa pasar (loghat Cina Malaysia yang digunakan di Kuala Lumpur, Ipoh dan Georgetown, Pulau Pinang)  Lu tau biasa ini kain jual halga belapa? Ampat balas samite, manyak mahal oh... Mali sini beli sama gua, halga sapulu saja, sini punya manyak mulah! Bentuk dan sebutan bahasa rojak (loghat Inggeris-Melayu)  Sir you tahu tak kain ni original price dia berapa? Fourteen ringgit per meter, mahal tau... Baik beli dengan I, harge baru ten ringgits, kat sini lagi cheap! 

 Bahasa basahan Melayu 
Bahasa basahan Melayu, juga dikenali sebagai bahasa percakapan Melayu, adalah bahasa yang digunakan dalam percakapan seharian antara penutur-penutur asli bahasa Melayu. Laras percakapan wujud dalam mana-mana bahasa di dunia, tetapi dalam konteks Bahasa Melayu Malaysia, padanan laras basahannya adalah berpaksi kepada pemendekan kosa kata baku, penggunaan kosa kata bersumber utama dari loghat Melayu Johor-Selangor moden dan bersumber sampingan dari pelbagai dialek atau bahasa kerabat Melayu. Bahasa ini berubah mengikut peredaran zaman, maka wujudnya keadaan mereka yang bergenerasi lama tidak memahami ragam percakapan dari generasi baharu. Antara perkataan-perkataan yang seringkali dianggap sebagai bahasa basahan adalah awek (kekasih perempuan); balak (kekasih lelaki); tak (tidak); usya/usha (tinjau); skodeng (intai); cun (cantik); poyo/slenge (berlagak, perangai teruk, mutu rendah) dan lain-lain. Kata ganti nama majmuk baharu telah dibentuk daripada kata ganti nama asal dan perkataan orang. Contohnya, kitorang (kita + orang, ganti kami); korang (kau + orang, "kamu semua"); diorang atau derang (dia + orang, "mereka").

Antara perkataan yang digunakan pada abad ke-21 ialah:

 Perkataan  
Tidak Rasmi  Perkataan Rasmi bleh/leh  boleh/dapat tak leh  tidak boleh/tidak dapat ni  initu  ituko  engkau/kamu/awak korang, diorang, kitorang  kau orang (kamu semua), dia orang (mereka), kitorang (kita)nape  kenapa camne  macam mana/bagaimana camtu/cegitu  macam itucamni/canni/cegini  macam ini pi (ragam utara) /gi (ragam selatan)/pegi  pergi kat  dekat/di ne  mana tau  tahu je/aje  sahaja a'ah  ya makwe/awek  teman wanita pakwe/balak  teman lelaki minah  perempuan mamat  lelaki skodeng  mengintai cun  cantik/lawa jom  mari/ayuh poyo/selenge  teruk/buruk blah  beredar/berambus (bergantung kepada konteks dan nada) mai (ragam utara)/meh  mari apesal/sal/pehal  apa pasal/apa hal tak yah  tidak payah pastu  selepas itu/habis itu amik  ambil pekena  makan/minum jap (ragam selatan) / sat (ragam pantai timur dan utara)  sekejappisyang/pishang rasa bosan sampai tak tahu nak buat apabai  lah/sangat (contoh: aku pisyang bai)beb  weh kawanek (dialek Johor)  ehke (bentuk tunggal)  -kah (kata penegas yang hanya boleh berbentuk imbuhan akhir)hampehtak gunakekwat  berlagakmembawang  mengumpatkencing  menipumenganjing  memerli

 Bahasa pasar di Malaysia
Bahasa pasar didefinisikan sebagai salah satu ragam bahasa Melayu yang dituturkan oleh penutur bukan asli Melayu (biasanya orang Cina dan India dalam konteks Malaysia) yang tidak sepenuhnya menguasai penggunaan bahasa Melayu yang murni, atau seperti yang dituturkan antara penutur asli Melayu dengan penutur bukan asli Melayu. Seperti namanya "bahasa pasar", ragam bahasa ini digunakan di tempat perdagangan terbuka seperti pasar pagi yang melibatkan kepelbagaian etnik, dan biasanya orang Melayu menggunakan ragam ini tanpa sedar dengan orang yang kurang mahir dalam bahasa Melayu supaya dapat mengurangkan kesalahfahaman dalam urusan harian.

 Bahasa Melayu rojak 
Sebilangan penutur bahasa Melayu, terutamanya di Kuala Lumpur serta kawasan-kawasan bandar lain di Malaysia, menggunakan perkataan dari bahasa Melayu dan bahasa Inggeris secara serentak, yang seterusnya membentuk bahasa rojak. Bahasa rojak ialah bahasa yang bercampur aduk kata-kata yang digunakan oleh penuturnya, terutamanya di kalangan penutur asli bahasa Melayu yang mempelajari dua atau lebih bahasa. Fenomena ini seringkali melibatkan peralihan kod antara bahasa Melayu dan bahasa Inggeris. Tetapi perlu diingatkan bahawa bahasa rojak yang dimaksudkan di sini berbeza dengan Manglish, walaupun kedua-dua bahasa ini dikategorikan sebagai bahasa kreol tetapi bahasa rojak yang dimaksudkan sini masih lagi mempunyai kerangka bahasa Melayu tetapi Manglish pula menggunakan bahasa Inggeris sebagai tunjang bahasanya.

Contoh pinjaman kata yang digunakan ialah: Bestlah tempat ni (Baguslah tempat ni); kau ni terror lah (Kau ni hebatlah). Fenomena ini melahirkan rasa kurang senang di kalangan pencinta bahasa di Malaysia, yang sering memperjuangkan penggunaan bahasa kebangsaan dengan betul.

 Lihat juga 
 Bahasa Melayu
 Perkembangan Bahasa Melayu di Malaysia
 Bahasa Melayu Brunei

 Rujukan 

Kategori:Bahasa Malaysia
Kategori:Bahasa Melayu
Kategori:Bahasa di Malaysia
Kategori:Bahasa Austronesia
Kategori:Bahasa Melayu-Polinesia
Kategori:Bahasa-bahasa Melayu